als_Latn dik_Latn sna_Latn
LSDM-ja përmes një kumtese thekson se shumica parlamentare realizoi detyrimin e saj ndaj qytetarëve me dinjitet, urtësi dhe kujdes. Ata thonë se kryetari i ri i Kuvendit është zgjedhur sipas Rregullores, ligjeve dhe Kushtetutës.
“Në periudhën që vjen në pajtim me Rregulloren, Kushtetutën dhe ligjet do të formohet edhe qeveria e re reformuese. Proceset demokratike do të vazhdojnë për shkak se kjo është ardhmëria e qytetarëve për jetë cilësore dhe kjo është rruga e Maqedonisë drejt BE-së dhe NATO-s. Ky është vullneti i shumicës dhe ajo vendos dhe jo grupi i dhunuesve dhe kriminelëve”, theksojnë nga LSDM-ja.
Gjithashtu kërkojnë nga Prokuroria Publike dhe MPB-ja të bëjnë detyrën e tyre dhe siç thonë, këtë skenarë të organizuar së bashku me urdhëruesit, dhunuesit dhe kriminelët t’i bëjnë të japin përgjegjësi.
als_Latn als_Latn als_Latn